open-index/open-wikipedia-markdown huggingface dataset:
Εδμόνδος Φυρστ

Ο **Εδμόνδος Φυρστ** (1863 ή 1867-1947) ήταν Έλληνας δραματικός ηθοποιός βαυαρικής καταγωγής.
## Βιογραφία
Γεννήθηκε το 1863 ή το 1867, από μητέρα Ελληνίδα, καλής οικογένειας της Σμύρνης, και Γερμανό πατέρα, καθηγητή ξένων γλωσσών, ο οποίος μετακόμισε από την Σμύρνη στην Αθήνα το 1877. Ο πατέρας Φυρστ δεν ενέκρινε την κλίση του γιου του προς το θέατρο και, για να τον απομακρύνει, φρόντισε να τον διορίσει υπάλληλο στους Θεσσαλικούς Σιδηροδρόμους. Μόνο μετά τον θάνατο του πατέρα του ο Εδμόνδος Φυρστ μπόρεσε να εκπληρώσει το όνειρό του. Ανέβηκε πρώτη φορά στη θεατρική σκηνή σε ηλικία 21 ετών, το 1888 ή 1889, όπου και εργάσθηκε με τους τότε σπουδαίους θιάσους της Αθήνας Ν. Καρδοβίλη και Ευαγγελίας Παρασκευοπούλου μέχρι το 1890. Από εκείνο το έτος και μέχρι το 1901 όπου προσλήφθηκε από το Βασιλικό Θέατρο (Ελλάδα) (Αθήνα), συνεργάσθηκε με το θίασο των αδελφών Ταβουλάρη. Το 1894 νυμφεύτηκε την κόρη του Διονυσίου Ταβουλάρη, Ελένη, με την οποία και πρωταγωνίστησε στο Βασιλικό Θέατρο (Ελλάδα) στον "*[[Φάουστ]]*" του Γκαίτε, "*Αμαξά Ένσελ*" του Χάουπτμαν, "*[[Οιδίπους τύραννος]]*" του Σοφοκλή, "*Φαύστα και Νικηφόρος Φωκάς*" του Δ. Βερναρδάκη, "*[[Οθέλλος]]*" του Σαίξπηρ, "*Βουλιαγμένη καμπάνα*" του Χάουπτμαν, "*Ο χρηματιστής*" του Μιρμπώ, "*[[Οιδίπους επί Κολωνώ]]*" του Σοφοκλή, κ.ά.. 
Μετά όμως το κλείσιμο του θεάτρου αυτού σχημάτισε κατά καιρούς δικούς του θιάσους με πρωταγωνίστριες τη Μαρίκα Κοτοπούλη, την Κυβέλη Θεοδωρίδου και τη Ροζαλία Νίκα.

Ο Εδμόνδος Φυρστ διέπρεψε κυρίως σε δραματικούς και τραγικούς ρόλους και ιδιαίτερα  τον "Οιδίποδα Τύραννο" του Σοφοκλή, τον "Λουδοβίκο ΙΑ΄" του Δελαβίνι, στο "Φτωχόκοσμο" του Ντοστογιέφσκι, το "Χαλασμένο σπίτι" του Σπύρου Μελά, κ.ά. Μέχρι πριν το τέλος της ζωής του εμφανιζόταν έκτακτα σε διάφορες καλλιτεχνικές παραστάσεις. Πέθανε από πνευμονική συμφόρηση στην Αθήνα την 1η Νοεμβρίου 1947 και κηδεύτηκε από τον ιερό ναό του Αγίου Γεωργίου Καρύτση. Κατέλιπε 3 γιους, τον Γουλιέλμο, τον Διονύσιο και τον Αλέξανδρο.

## Φιλμογραφία
Το 1929 ο Εδμόνδος Φυρστ συμμετείχε ως πρωταγωνιστής στην ελληνική κινηματογραφική ταινία "**Η Μπόρα**" των Δημήτρη Γαζιάδη και Παύλου Νιρβάνα, ένα ερωτικό δράμα, μαζί με τους Περικλή Χριστοφορίδη, Αλίκη Ιερωνύμου και Δημήτρη Τσακίρη.

## Σημείωση
Το 1962 προς τιμή του Εδμόνδου Φυρστ, το θέατρο Σαμαρτζή μετονομάστηκε σε θέατρο Φυρστ.

## Παραπομπές


## Πηγές
*"Μεγάλη Ελληνική Εγκυκλοπαίδεια" τομ. ΚΔ΄, σελ.275 (Π. Α. Καλογερίκος).
* Σπανδωνής, Νικόλαος Ι. *Εδμόνδος Φυρστ* (Οι καλλιτέχναι μας). Εν Αθήναις: Τυπ. Καλλιτεχνικής Επιθεωρήσεως, 1911.

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί βωβών ταινιών
Σατραπεία

Η **Σατραπεία** ήταν αρχαία διοικητική ημιαυτόνομη περιφέρεια της Περσικής Αυτοκρατορίας, καθώς και ο χρόνος άσκησης της διοίκησης σ'αυτήν. Η διοικητική διαίρεση της Αυτοκρατορίας σε Σατραπείες ξεκίνησε από τον Κύρο τον Μέγα και  ολοκληρώθηκε επί βασιλείας του Δαρείου του Α΄ που όρισε 20 Σατραπείες καθορίζοντας και την ανάλογη ετήσια εισφορά της κάθε μιας εξ αυτών.

Ο διοικητής της κάθε τέτοιας περιφέρειας λεγόταν Σατράπης και ορίζονταν από τον Βασιλέα και κατά το πλείστον  ήταν μέλος της βασιλικής οικογένειας ή μέλος της περσικής αριστοκρατίας, της απολύτου εμπιστοσύνης του Βασιλέως. Ο χρόνος άσκησης της εξουσίας των διοικητών αυτών ήταν αόριστος. Ο Σατράπης εν προκειμένω ήταν ο ανώτατος δικαστής της περιφέρείας του, ο ανώτατος στρατιωτικός διοικητής και υπεύθυνος οργάνωσης και συντήρησης στρατού  αλλά και υπεύθυνος για την συλλογή των διαφόρων φόρων, της τάξης και της ασφάλειας των μεγάλων συγκοινωνιακών οδών. Για την αποτροπή τυχόν υπερβάσεων ή καταχρήσεων εκ μέρους των Σατραπών, ο Δαρείος είχε εισαγάγει ένα σύστημα διοικητικού ελέγχου αυτών από βασιλικούς επιθεωρητές, λεγόμενοι «οφθαλμοί του Βασιλέως» που πραγματοποιούσαν αιφνίδιες περιοδικές επιθεωρήσεις των Σατραπειών. Τόσο οι Σατράπες όσο και οι ανώτατοι αξιωματούχοι των Σατραπειών και διοικητές των διαφόρων φρουρίων της υπαίθρου ήταν υπόλογοι έναντι του Μεγάλου Βασιλέως.

Από τον 5ο αιώνα π.Χ. και μετά, που άρχισε σιγά σιγά να μειώνεται ο κεντρικός έλεγχος αυτών, οι Σατραπείες άρχισαν ουσιαστικά να συμπεριφέρονται ως τελείως ανεξάρτητες και αυτόνομες περιοχές. Όταν ο Μέγας Αλέξανδρος έφθασε στη περιοχή και κατέλυσε την Περσική Αυτοκρατορία όχι μόνο διατήρησε το διοικητικό σύστημα των Σατραπειών, το οποίο και συνέχισαν αργότερα και οι Επίγονοι, αλλά σε ορισμένες εξ αυτών διατήρησε τους ίδιους Σατράπες

Παρόμοιο διοικητικό σύστημα Σατραπειών τηρούσαν επίσης και πολλοί φύλαρχοι Σάκες που εξουσίαζαν σημερινά τμήματα της δυτικής και βόρειας Ινδίας, του Πακιστάν και του ανατολικού Αφγανιστάν, την ίδια εποχή με του Δαρείου.

## Οι 20 Σατραπείες
Ακολουθεί πίνακας με τις 20 Σατραπείες που δημιούργησε ο Δαρείος Α΄ με τις αντίστοιχες εισφορές εκάστης στη Περσική Αυτοκρατορία.

## Παραπομπές


## Εξωτερικοί σύνδεσμοι
* Ο περσικός πολιτισμός 

Κατηγορία:Περσία
Κατηγορία:Ιστορία του Ιράν
40 Αρμονία

Η **Αρμονία (Harmonia)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,0. Το φωτεινότερο φαινόμενο μέγεθος της Αρμονίας είναι 9,31. Ανακαλύφθηκε το 1856 από τον Χέρμαν Γκόλντσμιντ και έλαβε το όνομα της μυθικής βασίλισσας της Θήβας. Σημασία ωστόσο εδώ έπαιξε η μεταφορική έννοια της αρμονίας, καθώς η ονομασία επιλέχθηκε για να συμβολίσει το τέλος του Πολέμου της Κριμαίας.

Η μικρή εκκεντρότητα της τροχιάς της Αρμονίας έχει ως αποτέλεσμα η απόστασή της από τον Ήλιο να κυμαίνεται σχετικώς λίγο.

Η μέση διάμετρος της Αρμονίας υπολογίσθηκε σε 107,6 χλμ., ενώ η μάζα της εκτιμάται σε 1,3 τετράκις εκατομμύριο τόνους, με πιθανή μέση πυκνότητα 2 γραμμάρια ανά κυβικό cm. Η μέση επιτάχυνση της βαρύτητας στον ισημερινό της Αρμονίας εκτιμάται σε 3,01 cm/sec², δηλαδή η βαρύτητα εκεί είναι 326 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 56,9 m/sec.

Ο φασματικός τύπος της Αρμονίας είναι **S** (λιθώδης). Το γεωμετρικό άλβεδό της είναι 0,242 και η θερμοκρασία στην επιφάνειά της εκτιμάται σε 96 περίπου βαθμούς Κελσίου κάτω από το μηδέν.

Η Αρμονία περιστρέφεται γύρω από τον εαυτό της μία φορά κάθε 8 ώρες και 55 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αρμονια
Γ.Σ. Άρης Δράμας

Ο **Γυμναστικός Σύλλογος Άρης Δράμας** ιδρύθηκε το 1926. Μαζί με την Ελπίδα Δράμας και τη Δόξα Δράμας έπαιξε σημαντικό ρόλο στην ιστορία του Δραμινού ποδοσφαίρου. Είχε χρώματα το κίτρινο και το μαύρο.

Μέχρι το 1931 ο Άρης έδινε φιλικές συναντήσεις στα χωριά και τις γειτονικές πόλεις Καβάλας, Ξάνθη και Σέρρες. Το 1931 η Ε.Π.Σ.Α.Μ. προκηρύσσει το πρωτάθλημα Α΄ κατηγορίας. Επικρατούσαν, βέβαια, οι απόψεις των Καβαλιωτών που είχαν και το βέτο γιατί στην κατηγορία είχαν τρία σωματεία πρώτης κατηγορίας: ο Ηρακλής Καβάλας, η Α.Ε.Κ. Καβάλας και οι Φίλιπποι Καβάλας ενώ από τη Δράμα μόνο η Δόξα. Έτσι κρατούσαν στη Β΄ κατηγορία την Ελπίδα Δράμας και τον Άρη μαζί με τρεις άλλες ομάδες: την Ασπίδα Δράμας, τον Ερμή Δράμας (μια ομάδα εμποροϋπάλληλων) και τον Πανδραμαϊκό. 

Την περίοδο 1963–64 αγωνίστηκε στο πρωτάθλημα της Β΄ Εθνικής (4ος όμιλος). Κατέλαβε την 10η θέση με 6 νίκες, 8 ισοπαλίες και 12 ήττες. Στη Β΄ Εθνική αγωνίστηκε και την περίοδο 1964–65 καταλαμβάνοντας την 12η θέση στον 3ο όμιλο με 11 νίκες, 6 ισοπαλίες και 13 ήττες.

Το 1969 συγχωνεύτηκε με την Ελπίδα Δράμας και έφτιαξαν τον Πανδραμαϊκό Αθλητικό Όμιλο.

## Παραπομπές


Κατηγορία:Αθλητικοί σύλλογοι Δράμας
Κατηγορία:Ιδρύσεις αθλητικών συλλόγων το 1926
Κατηγορία:Ανενεργές ποδοσφαιρικές ομάδες Ελλάδας
46 Εστία

Η **Εστία (Hestia)** είναι ένας μεγάλος και σκούρος αστεροειδής της Κύριας Ζώνης Αστεροειδών, που δεν πρέπει σε καμιά περίπτωση να συγχέεται με τον πολύ μεγαλύτερο αστεροειδή 4 Εστία (4 Vesta). Η 46 Εστία έχει απόλυτο μέγεθος (όπως ορίζεται για το Ηλιακό Σύστημα) 8,36 και ανακαλύφθηκε το 1857 από τον Νόρμαν Ρόμπερτ Πόγκσον (ο οποίος παρατηρούσε από την Οξφόρδη), που της έδωσε το όνομα της θεότητας της εστίας, της οικιακής ζωής και της οικογένειας στην αρχαία ελληνική μυθολογία (η 4 Εστία πήρε το όνομά της από την αντίστοιχη ρωμαϊκή θεότητα).

Η μέση διάμετρος της 46 Εστίας υπολογίσθηκε σε 124,1 χλμ., ενώ η μάζα της εκτιμάται σε 3,5 τετράκις εκατομμύρια τόνους. Η μέση επιτάχυνση της βαρύτητας στον ισημερινό της 46 Εστίας εκτιμάται σε 3,47 cm/sec², δηλαδή η βαρύτητα εκεί είναι 283 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 65,6 m/sec (236 χιλιόμετρα την ώρα).

Ο φασματικός τύπος της 46 Εστίας είναι **C** (ανθρακούχος). Το άλβεδό της είναι 0,052 και η θερμοκρασία στην επιφάνειά της εκτιμάται σε 98 περίπου βαθμούς Κελσίου κάτω από το μηδέν.

Η 46 Εστία περιστρέφεται γύρω από τον εαυτό της μία φορά κάθε 21 ώρες και 2 λεπτά, μία αργή περιστροφή για αστεροειδή της Κύριας Ζώνης.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Εστια
Κατηγορία:Εστία
48 Δωρίς

Η **Δωρίς (Doris)** είναι ένας από τους μεγαλύτερους αστεροειδείς της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 6,90. Ανακαλύφθηκε το 1857 από τον Χέρμαν Γκόλντσμιντ, ο οποίος παρατηρούσε από το Παρίσι και της έδωσε το όνομα μιας από τις Ωκεανίδες της αρχαίας ελληνικής μυθολογίας.

Η μέση διάμετρος της Δωρίδος υπολογίσθηκε σε 222 χλμ., με διαστάσεις 278×142 χλμ. (από επιπρόσθηση στις 14 Οκτωβρίου 1999), και το σχήμα της πολύ επίμηκες και εξαιρετικά ακανόνιστο. Η μάζα της εκτιμάται σε 17 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Δωρίδος εκτιμάται σε 6,20 cm/sec², δηλαδή η βαρύτητα εκεί είναι 158 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 117,3 m/sec (422 χιλιόμετρα την ώρα).

Ο φασματικός τύπος της Δωρίδος είναι **C** (ανθρακούχος). Το άλβεδό της είναι 0,062 και η θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

Η Δωρίς περιστρέφεται γύρω από τον εαυτό της μία φορά κάθε 11 ώρες και 53 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Δωρις
49 Πάλες

Η **Πάλες (Pales)** είναι ένας μεγάλος και σκούρος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,8. Ανακαλύφθηκε το 1857 από τον Χέρμαν Γκόλντσμιντ, ο οποίος παρατηρούσε από το Παρίσι και της έδωσε το όνομα της θεάς των βοσκών της ρωμαϊκής μυθολογίας.

Η μέση διάμετρος της Πάλες υπολογίσθηκε σε 150 χλμ., ενώ η μάζα της εκτιμάται σε 2,69 τετράκις εκατομμύρια τόνους. Ο φασματικός τύπος της Πάλες είναι **C** (ανθρακούχος). Το άλβεδό της είναι 0,0597.

Η Πάλες περιστρέφεται γύρω από τον εαυτό της μία φορά κάθε 10 ώρες και 25 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Παλες
51 Νεμάουζα

Η **Νεμάουζα (Nemausa)** ή **Νεμάουσα** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,35. Ανακαλύφθηκε το 1858 από τον Γάλλο αστρονόμο Ζοζέφ Ζαν Πιερ Λωράν, που δεν ανακάλυψε ποτέ άλλο αστεροειδή και ελάχιστα είναι γνωστά για αυτόν. Η ανακάλυψη έγινε από το ιδιωτικό αστεροσκοπείο στην πρώην οικία του Μπενζαμέν Βαλζ, στην πόλη Νιμ της Γαλλίας, την οποία ο Βαλζ είχε αφήσει για να αναλάβει διευθυντής στο Αστεροσκοπείο της Μασσαλίας. Ο νέος αστεροειδής λοιπόν έλαβε την παλιά λατινική ονομασία της Νιμ. Το σπίτι, στην οδό rue Nationale αρ. 32 της Νιμ, φέρει σήμερα μία πλάκα που αναφέρει την ανακάλυψη.

Η μέση διάμετρος της Νεμάουζα υπολογίσθηκε σε 147,9 χλμ., οι διαστάσεις της σε 170Χ136 χλμ., ενώ η μάζα της εκτιμάται σε 3,4 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Νεμάουζα εκτιμάται σε 4,13 cm/sec², δηλαδή η βαρύτητα εκεί είναι 237 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 78,2 m/sec.

Ο φασματικός τύπος της Νεμάουζα είναι **CU** (κατά Tholen) ή **Ch** (κατά SMASSII), δηλαδή είδος ανθρακούχου αστεροειδή, παρόμοιο με εκείνο της Δήμητρας. Το άλβεδό της είναι 0,105 ± 0,027 και η μέση θερμοκρασία στην επιφάνειά της εκτιμάται σε 92 βαθμούς Κελσίου κάτω από το μηδέν.

Η Νεμάουζα περιστρέφεται γύρω από τον εαυτό της μία φορά κάθε 7 ώρες και 47 λεπτά. `Ενας μικρός φυσικός δορυφόρος έχει υποτεθεί με βάση δεδομένα από την καμπύλη φωτός της Νεμάουζα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νεμαουζα
Εκβατήρια

Τα **Εκβατήρια** ήταν ετήσιες θρησκευτικές εορτές, που λάμβαναν χώρα σε πόλεις της αρχαιότητας κατά τις οποίες τιμούνταν διαφορετικοί θεοί σε ανάμνηση διαφορετικών γεγονότων. 

Περιελάμβαναν θυσία, την οποία προσέφεραν στους θεούς οι άνθρωποι, όταν έβγαιναν στην ξηρά αποβιβαζόμενοι από τη θάλασσα και όταν έβαινε καλώς το τέλος ενός εγχειρήματός τους.

## Κύζικος
Στα εκβατήρια της Κυζίκου τιμόταν ο Απόλλωνας σε ομώνυμο ιερό στη πόλη Κύζικο, σε ανάμνηση της βοήθειάς του προς τους Αργοναύτες, όταν διάβηκαν την περιοχή αυτή.

## Βυζάντιο
Στα εκβατήρια του Βυζαντίου τιμόταν η «εκβασία Αθηνά» σε ομώνυμο ιερό, όπου υπήρχε και ομώνυμος βωμός στο αρχαίο Βυζάντιο για την βοήθεια που πρόσφερε κατά την εκεί διάβαση των υπό τον Βύζαντα Μεγαρέων αποίκων.

## Σίφνος
Κατά την παράδοση, η εκκλησία της Παναγίας Κόχης στον Αρτεμώνα στη Σίφνο χτίστηκε πάνω στα ερείπια αρχαίου λατρευτικού κέντρου αφιερωμένου στην Εκβατηρία Άρτεμι, η οποία προστάτευε τους ανθρώπους που αποβιβάζονταν από τα πλοία.

## Παραπομπές

Κατηγορία:Κύζικος
Κατηγορία:Αρχαίες ελληνικές εορτές
Αγώνας ευανδρίας

Ο **Αγώνας ευανδρίας** (ή "*ευανδρίας αγών*"), ήταν ένας ιδιαίτερος αγώνας, καλλιστείων εφήβων της αρχαίας Αθήνας, που τελούνταν κατά τις εορτές των Παναθηναίων και των Θησείων. Ο αγώνας αυτός ήταν ομαδικός και όχι ατομικός, όπου λάμβαναν μέρος έφηβοι Αθηναίοι με άριστη σωματική  διάπλαση και αποδεδειγμένη ομορφιά, αποκλειομένων των ξένων. 
Οι έχοντες τα προσόντα έφηβοι προσέρχονταν σε πομπή κατά φυλές της Αθήνας. Της πομπής αυτής ηγούνταν γέροντες οι  «θαλλοφόροι»  που ονομάζονταν έτσι από τους θαλλούς που κρατούσαν. Οι συμμετέχοντες παρήλαυναν ενώπιον επιτροπής από την οποία δίδονταν ως έπαθλο στους νικητές ασπίδα ή βόδι αξίας 100 δραχμών. Πιθανότερα το βόδι να το ελάμβαναν οι θαλλοφόροι.

Παρόμοιος αγώνας γινόταν κατά την αρχαιότητα και στην Ήλιδα που ονομάζονταν «Καλλιστεία». Ο Ξενοφών αναφέρεται σε τέτοιο αγώνα αποκαλώντας τον ως αγώνα κάλλους. Με το χρόνο όμως ο αγώνας αυτός συγχωνεύθηκε με τους στρατιωτικούς αγώνες της εποχής που ήταν ο «αγώνας ευταξίας» (επίδειξη παρατάξεων) και εκείνος της «ευοπλίας» (επίδειξη χρήσης και παρουσίας όπλων).

*Σημειώνεται ότι η λέξη ευανδρία σήμαινε ύπαρξη ωραίων ανδρών. Ως επίθετο "εύανδρος" αποδιδόταν σε πόλεις και χώρες που παρουσίαζαν ωραίους πολίτες (συνηθέστερα αθλητές ή οπλίτες). Με όνομα "Εύανδρος" φέρονταν δευτερεύουσα θεότητα στην ελληνική μυθολογία.

Κατηγορία:Αρχαίος αθηναϊκός πολιτισμός
Ευανδριας
Κατηγορία:Αρχαίος βίος
Μήλο μου κόκκινο

Το **«Μήλο μου κόκκινο»** είναι ελληνικό δημοτικό τραγούδι της Μακεδονίας, που συναντάται στους περισσότερους νομούς της Μακεδονίας. Χορεύεται ως μακεδονικός συρτός σε ρυθμό 7/8 σε ανοιχτό κύκλο με δώδεκα  ( 12 ) βήματα, με την διαφορά ότι στο τελευταίο σταύρωμα, το πόδι πάει πίσω αντί μπροστά Μοιάζει με το καλαματιανό, αλλά είναι πολύ πιο εύθυμο, όπως τα περισσότερα τραγούδια της Μακεδονίας. Στις περιοχές της Κεντρικής και Δυτικής Μακεδονίας συνοδεύεται από ορχήστρα με χάλκινα όργανα.

Στίχοι:
:Μήλο μου κόκκινο ρόιδο βαμμένο,
:μήλο μου κόκκινο ρόιδο βαμμένο,
:γιατί με μάρανες τον πικραμένο,                                                                                                                                                                                                                                           
:γιατί με μάρανες τον πικραμένο.

:Πααίνω  κι έρχουμε μα δεν σε βρίσκω,
:πααίνω κι έρχουμε μα δεν σε βρίσκω,
:βρίσκω την πόρτα σου μανταλωμένη,
:Τα παραθυρούδια σου φεγγοβολούνε,

:Ρωτώ την πόρτα σου που ειν'ι η κυρά σου,
:ρωτώ την πόρτα σου που ειν'ι η κυρά σου.
:Κυρά μ’ δεν είν’ ιδώ πάησι στην βρύση,
:πάησι να πιει νερό κι να γεμίσει.

## Παραπομπές


## Πηγές
*

Κατηγορία:Ελληνικά παραδοσιακά τραγούδια
Χρυσή

Με το όνομα **Χρυσή** συναντώνται τα παρακάτω τοπονύμια:
*Χρυσή: Αρχαία Ελληνική ονομασία της Ινδοκίνας
*Χρυσή Λασιθίου: Νησίδα νότια της Κρήτης
*Χρυσή Καστοριάς: Χωριό του νομού Καστοριάς
*Χρυσή Πέλλας: Χωριό του νομού Πέλλας

Κατηγορία:Αποσαφηνίσεις ελληνικών τοπωνυμίων
Κλέμεν Πισκ

Ο **Κλέμεν Πισκ** (Klemen Pisk) (γεννημένος στις 31 Ιουλίου 1973 στην Kranj της Σλοβενίας) είναι Σλοβένος ποιητής, συγγραφέας, μεταφραστής και μουσικός.

Η ποίηση και πεζογραφία του μεταφράστηκε σε πολλές ξένες γλώσσες και δημοσιεύτηκε στη Σλοβενία, Αυστρία, Βοσνία, Τσεχία, Λιθουανία, Πολωνία και Φινλανδία. Το πιο δημοφιλές ποίημα του ονομάζεται «Ο ερημίτης και ο λύκος» και μεταφράστηκε στα ελληνικά από την Ελευθερία Τσίτσα:

*Κάποιος ερημίτης χάραξε μια γραμμή στην άμμο και είπε:*
*«Δεν επιτρέπεται να περάσεις τη γραμμή αυτή».*
*Ύστερα, χάραξε έναν κύκλο λέγοντας:* 
*«Πρέπει να παραμείνεις μέσα στον κύκλο αυτό.*
*Μπορείς να τον διασχίσεις,* 
*αλλά δεν μπορείς να περάσεις πάνω από τη γραμμή».*
*Ύστερα ήρθε η καταιγίδα και η γραμμή εξαφανίστηκε.*
*Ένας λύκος στεκόταν μέσα στον κύκλο.*
*Το κρύο και η βροχή τον είχαν εξουθενώσει,* 
*αλλά δεν έκανε καμιά κίνηση.*
*Δεν ήξερε αν η γραμμή υπήρχε ακόμα,* 
*αφού δεν ήταν πια χαραγμένη στην άμμο.*

## Εξωτερικές σχέσεις
* Επίσημη Ιστοσελίδα 

Κατηγορία:Σλοβένοι ποιητές
Κατηγορία:Σλοβένοι συγγραφείς
Κατηγορία:Σλοβένοι μουσικοί
Κατηγορία:Σλοβένοι μεταφραστές
ΜΤΚ Βουδαπέστης

Η **ΜΤΚ Βουδαπέστης** (ουγγρικά: *MTK Budapest*) είναι ουγγρική ποδοσφαιρική ομάδα που εδρεύει στη Βουδαπέστη. Δημιουργήθηκε το 1901 και αποτελεί τμήμα της ΜΤΚ η οποία ιδρύθηκε το 1888. Είναι μία από τις κορυφαίες ποδοσφαιρικές ομάδες στην Ουγγαρία, έχοντας κατακτήσει 23 φορές το Πρωτάθλημα Ουγγαρίας, 12 φορές το Κύπελλο Ουγγαρίας και δύο φορές το Σούπερ Καπ της χώρας. Είναι επίσης η πρώτη ουγγρική ομάδα που έφτασε σε τελικό ευρωπαϊκής διοργάνωσης και συγκεκριμένα το 1964 στον τελικό του Κύπελλου Κυπελλούχων Ευρώπης, όπου ηττήθηκε με 1-0 από τη Σπόρτινγκ Λισαβόνας. Ιδιαίτερες είναι οι αναμετρήσεις της ομάδας με τη συμπολίτισσα Φερεντσβάρος, καθώς μεταξύ τους υπάρχει μεγάλη αντιπαλότητα.

## Οι τίτλοι
* **[[Πρωτάθλημα ποδοσφαίρου Ουγγαρίας|Πρωτάθλημα Ουγγαρίας]]**
** Πρωταθλήτρια (23): 1904, 1908, 1914, 1917, 1918, 1919, 1920, 1921, 1922, 1923, 1924, 1925, 1929, 1936, 1937, 1951, 1953, 1958, 1987, 1997, 1999, 2003, 2008

* **[[Κύπελλο Ουγγαρίας (ποδόσφαιρο ανδρών)|Κύπελλο Ουγγαρίας]]**
** Κυπελλούχος (12): 1910, 1911, 1912, 1914, 1923, 1925, 1932, 1952, 1968, 1997, 1998, 2000

* **Σούπερ Καπ Ουγγαρίας**
** Νικήτρια (2): 2003, 2008

## Παραπομπές


## Εξωτερικοί σύνδεσμοι
* 

Β
Κατηγορία:Ιδρύσεις ποδοσφαιρικών ομάδων το 1888
Λύρα Καλαβρίας

μικρογραφία|Λύρα Καλαβρίας
Η **λύρα Καλαβρίας** (ιταλ.: *lira calabrese*) είναι ένα έγχορδο παραδοσιακό μουσικό όργανο χαρακτηριστικό ορισμένων περιοχών της Καλαβρίας (περιοχή Locride και την περιοχή του Monte Poro) της Νότιας Ιταλίας. Όπως η κρητική λύρα, η πολίτικη λύρα και άλλα παρόμοια όργανα, έλκει την καταγωγή του από την αρχαιοελληνική λύρα, ενώ παίζεται με δοξάρι.

## Χαρακτηριστικά

Όπως και άλλες λύρες της ίδιας οικογένειας των «τοξωτών λυρών» (π.χ. η Κρητική Λύρα) η Λύρα Καλαβρίας παίζεται όρθια, συνήθως στηριζόμενη μεταξύ των γονάτων. Το αριστερό χέρι συνήθως κρατάει τη λαβή του οργάνου και αγγίζει τις χορδές με τα νύχια πλαγίως, ενώ το δεξί του χέρι του οργανοπαίκτη κρατάει το δοξάρι. Οι τρεις χορδές (η κεντρική είναι λίγο μεγαλύτερη) παραδοσιακά φτιάχνονταν από έντερο ζώου (νάιλον σήμερα), ενώ το δοξάρι από τρίχες αλόγου (ή νάιλον). Το ρεπερτόριο περιλαμβάνει παραδοσιακούς ρυθμούς που συνοδεύουν το τραγούδι (π.χ. τραγούδια της καντάδας και οργή), καθώς και τραγούδια κατάλληλα για το χορό (ταραντέλλες κλπ). 

Το ρεπερτόριο της λύρας Καλαβρίας είναι γνωστό μόνο μέσα από ιστορικά αρχεία παλαιών οργανοπαικτών, ή από σύγχρονους ανθρώπους που γνωρίζουν παλαιότερους οργανοπαίκτες. Τα τελευταία χρόνια αναπτύσσεται ολοένα και μεγαλύτερο ενδιαφέρον γύρω από την λύρα Καλαβρίας και έχει προκαλέσει χρήση του οργάνου από συγκροτήματα παραδοσιακής μουσικής και την επανεμφάνιση νέων κατασκευαστών λύρας σε διάφορα μέρη της Καλαβρίας.

## Προέλευση

Πιθανή προέλευση της λύρας Καλαβρίας είναι η Βυζαντινή λύρα με δοξάρι (*lūrā*) της Βυζαντινής Αυτοκρατορίας, παρόμοια με το ραμπάμπ των Ισλαμικών Αυτοκρατοριών της εποχής. Ο Πέρσης γεωγράφος Ibn Khurradadhbih (π. 911) του 9ου αιώνα, αναφερόμενος στην λεξικογραφική καταγωγή των μουσικών οργάνων της εποχής κατέγραψε την λύρα με δοξάρι (*lūrā*), μαζί με το εκκλησιαστικό όργανο (*urghun*), το *shilyani* (πιθανότατα ένα είδος άρπας) και το *salandj* σαν τα τυπικά όργανα των Βυζαντινών. Όμοια τρίχορδα όργανα με δοξάρι, απόγονοι της βυζαντινής λύρας εξακολουθούν να παίζονται μέχρι σήμερα σε μετα-Βυζαντινές περιοχές, όπως για παράδειγμα, η Γκαντούλκα (*Gadulka*) της Βουλγαρίας, η Κρητική λύρα της Κρήτης και των Δωδεκανήσων, η Κεμανές Καππαδοκίας , η Ποντιακή λύρα και η Πολίτικη λύρα της Κωνσταντινούπολης.

## Παραπομπές


## Βιβλιογραφία

**La lira calabrese*, supplemento a *Calabria*, Catanzaro, maggio 1987, quaderno n. 2, anno XV, n. 25.
*libricino del cd *La lira in Calabria* - RLS 002 - Coop. "R.L.S.", Catanzaro, 1994.
**La lira*, di *Goffredo Plastino*, Edizioni Monteleone (VV).
*Margaret J. Kartomi: On Concepts and Classifications of Musical Instruments. Chicago Studies in Ethnomusicology, University of Chicago Press, 1990

Κατηγορία:Καλαβρία
Κατηγορία:Χορδόφωνα
Κατηγορία:Παραδοσιακά μουσικά όργανα
ΣΚ Σλόβαν Μπρατισλάβας

Η **ΣΚ Σλόβαν Μπρατισλάβας** (σλοβακικά: *SK Slovan Bratislava*) είναι σλοβακική ομάδα με έδρα την Μπρατισλάβα. Η Σλόβαν ιδρύθηκε το 1919 είναι απο τις πλέον πετυχημένες και δημοφιλείς ομάδες στη Σλοβακία αλλά και στην Τσεχοσλοβακία πριν τη διαίρεση των δύο κρατών. Είναι η μόνη ομάδα στη χώρα της που έχει κατακτήσει ευρωπαϊκό τίτλο, το Κύπελλο Κυπελλούχων Ευρώπης το 1969 κερδίζοντας την Μπαρτσελόνα στη Βασιλεία με 3-2.

## Τίτλοι

### Εγχώριοι
;Σλοβακία
* **[[Πρωτάθλημα ποδοσφαίρου Σλοβακίας|Πρωτάθλημα Σλοβακίας]]** (1993–)
** Πρωταθλήτρια (15): 1993–94, 1994–95, 1995–96, 1998–99, 2008–09, 2010–11, 2012–13, 2013–14, 2018-19, 2019-20, 2020-21, 2021,22, 2022-23, 2023-24, 2024-25

* **Πρωτάθλημα Σλοβακίας** (1939–44)
** Πρωταθλήτρια (4): 1940, 1941, 1942, 1944

* **Κύπελλο Σλοβακίας**
** Κυπελλούχος (15): 1970, 1972, 1974, 1976, 1982, 1983, 1989, 1994, 1997, 1999, 2010, 2011, 2013, 2017, 2018

* **Σούπερ Καπ Σλοβακίας**
** Νικήτρια (4): 1994, 1996, 2009, 2014

### Διεθνείς
* **[[Κύπελλο Κυπελλούχων Ευρώπης (ποδόσφαιρο)|Κύπελλο Κυπελλούχων]]**
** Νικήτρια (1): 1969

* **[[Κύπελλο Ιντερτότο ΟΥΕΦΑ|Κύπελλο Ιντερτότο]]**
** Νικήτρια (9): 1968, 1970, 1972, 1973, 1974, 1977, 1990, 1992, 1994
## Ευρωπαϊκή πορεία
### Συνοπτικά

## Παραπομπές


## Εξωτερικοί σύνδεσμοι
* 


Κατηγορία:Αθλητικοί σύλλογοι Σλοβακίας
Κατηγορία:Ιδρύσεις αθλητικών συλλόγων το 1919
Κατηγορία:Ποδοσφαιρικές ομάδες Σλοβακίας
Κατηγορία:Ιδρύσεις ποδοσφαιρικών ομάδων το 1919
Κατηγορία:Ποδοσφαιρικές ομάδες Τσεχοσλοβακίας
Κατηγορία:Μπρατισλάβα
Αντικυβερνητικός

Με τον προσδιοριστικό πολιτικό όρο **αντικυβερνητικός** χαρακτηρίζεται γενικά ο αντίθετος ενός Κυβερνήτη ή μιας κυβέρνησης. Εν προκειμένω ο οποιοσδήποτε αντιπολιτευόμενος ή εναντιούμενος προς την κυβέρνηση της χώρας. Σπανιότερα χαρακτηρίζει επίσης και τον αντικαταστάτη.

Στη νεότερη ελληνική ιστορία "αντικυβερνητικοί" ονομάζονταν οι αντιπολιτευόμενοι τον κυβερνήτη Ιωάννη Καποδίστρια καθώς και οι μετά τον θάνατο αυτού αντιπολιτευόμενοι τον νέο κυβερνήτη και αδελφό του προηγουμένου Αυγουστίνο Καποδίστρια, που τελούσαν υπό την αρχηγία του Ιωάννη Κωλέττη, οι οποίοι σχημάτισαν στα Μέγαρα "αντικυβερνητική κυβέρνηση" υπό τον Π. Νοταρά.

Επίσης "αντικυβερνητική επιτροπή" με τον χαρακτήρα αντικαταστάτου, είχε ονομαστεί η τριμελής επιτροπή που είχε εκλεγεί στις 2 Απριλίου του 1827 από την Γ΄ Εθνοσυνέλευση (στη Τροιζήνα).

Σήμερα με τον όρο αυτόν χαρακτηρίζονται γενικά πολιτικές ενέργειες, παράγοντες, πολιτικός τύπος καθώς και κινήσεις πολιτών, όπως διαδηλώσεις, πορείες, διαμαρτυρίες, κ.λπ. (π.χ. αντικυβερνητικές διαδηλώσεις).

Κατηγορία:Πολιτική ορολογία
Γρηγόρης Παπαβασιλείου

Ο **Γρηγόρης Παπαβασιλείου** είναι παλιός ποδοσφαιριστής, γεννημένος στην Καστοριά στις 20 Σεπτεμβρίου 1955. Αγωνιζόταν στη θέση του μέσου.

Ξεκίνησε την καριέρα του από τον ερασιτεχνικό σύλλογο του Κέλετρου Καστοριάς και στη συνέχεια αγωνίστηκε ως επαγγελματίας στην Καστοριά. Το 1982 μεταγράφηκε στον Παναθηναϊκό όπου και αγωνίστηκε ως το 1985, ενώ συνέχισε την καριέρα του ως το 1990 στον ΟΦΗ όπου και έκλεισε την καριέρα του.

Από το 1992 βρίσκεται στην ποδοσφαιρική ακαδημία του Χουάν Ραμόν Ρότσα *Rocha Club*, ενώ είχε υπό την καθοδήγησή του την Ακαδημία την περίοδο 1993 - 1996, όταν ο Ρότσα ήταν προπονητής στον Παναθηναϊκό.

Ο Γρηγόρης Παπαβασιλείου είναι απόφοιτος της Ανωτάτης Βιομηχανικής Σχολής Θεσσαλονίκης.
## Διεθνής
Αγωνίστηκε μία φορά στην Εθνική Ελλάδας ως ποδοσφαιριστής της Καστοριάς, σε φιλικό αγώνα με αντίπαλο την Τσεχοσλοβακία (ήττα 2-1 εκτός έδρας) στις 24 Μαρτίου 1982. Επίσης, έπαιξε στην Εθνική Ολυμπιακή ομάδα το 1983.

## Τίτλοι
Κέρδισε συνολικά τέσσερις τίτλους, και με τις 3 ομάδες στις οποίες αγωνίστηκε:
*Κύπελλο Ελλάδας 1980 με την Καστοριά
*Πρωτάθλημα Ελλάδας 1984 με τον Παναθηναϊκό
*Κύπελλο Ελλάδας 1984 με τον Παναθηναϊκό
*Κύπελλο Ελλάδας 1987 με τον ΟΦΗ

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΟΦΗ
Κατηγορία:Παράγοντες ΠΑΟ
Κατηγορία:Μέσοι ποδοσφαιριστές
Πρωτάθλημα Ελλάδας

Αναζητώντας πληροφορίες για κάποια διοργάνωση **Πρωταθλήματος Ελλάδας** μπορείτε να απευθυνθείτε στα παρακάτω λήμματα:
Λαμπρινός Εχινάδων

Ο **Λαμπρινός** ή **Λαμπρινή** είναι μία μικρή νησίδα του συμπλέγματος των Εχινάδων. Ανήκει στις βόρειες Εχινάδες. Το μέγιστο υψόμετρό του είναι 61 μέτρα.

## Εξωτερικοί σύνδεσμοι
* *Χάρτης και Φωτογραφίες*:Lamprinos on GTP Travel Pages 
* Δορυφορικές Εικόνες: Google 
* Microsoft Virtual Earth 

Κατηγορία:Εχινάδες
Επωπέας (αποσαφήνιση)

Με το όνομα **Επωπέας** (αρχ. **Επωπεύς**) σύμφωνα με την ελληνική μυθολογία φέρονται:

*«Επωπέας» επωνυμία θεών.
*Επωπέας, μυθικός Βασιλεύς της Λέσβου.
*Επωπέας, μυθικός γίγαντας, αλληγορικά κρατήρας ηφαιστείου Σικελίας
*Επωπέας, Ικαριώτης ψαράς το όνομα του οποίου ενεπλάκη σε μύθο περί του Ποσειδώνα.

Κατηγορία:Αποσαφηνίσεις ονομάτων
Μινώταυρος (αποσαφήνιση)

Το λήμμα **Μινώταυρος** μπορεί να σχετίζεται με κάποιο από τα παρακάτω:

* Μινώταυρος, πλάσμα της ελληνικής μυθολογίας.
* Α.Σ. Μινώταυρος Πάτρας, αθλητικός σύλλογος της Πάτρας. 
* Μινώταυρος (Ρυμουλκό), ρυμουλκό του ελληνικού πολεμικού ναυτικού.
Ελλειπτικός γαλαξίας

thumb|Ο γιγάντιος ελλειπτικός γαλαξίας ESO 325-G004.

**Ελλειπτικοί** ονομάζονται οι γαλαξίες που αποτελούν ένα τεράστιο σφαιρικό συνονθύλευμα κυρίως ηλικιωμένων αστέρων σε ένα σχεδόν ελλειπτικό σχήμα, με μια λεία, χωρίς έντονα χαρακτηριστικά, υφή. Αυτό καθώς δεν έχουν μεγάλες ποσότητες διαστρικής ύλης και νεφελωμάτων σε αντίθεση με τους σπειροειδείς γαλαξίες. Κυμαίνονται σε σχήμα από σχεδόν σφαιρικό έως ιδιαίτερα πεπλατυσμένο και σε μέγεθος από εκατοντάδες εκατομμύρια σε πάνω από ένα τρισεκατομμύριο άστρα.

Οι ελλειπτικοί γαλαξίες είναι ένας από τις τρεις κύριες τάξεις γαλαξιών, όπως αρχικά περιγράφτηκαν από τον Έντγουιν Χαμπλ το 1936 στην δουλειά του “The Realm of the Nebulae”, μαζί με τους σπειροειδείς γαλαξίες και τους φακοειδείς γαλαξίες.
  
Οι περισσότεροι ελλειπτικοί γαλαξίες αποτελούνται από γηραιότερα, μικρής μάζας άστρα, με ένα λεπτό διαστρικό ενδιάμεσο και ελάχιστη αστρογόνο δραστηριότητα. Περιβάλλονται από ένα μεγάλο αριθμό σφαιρικών σμηνών. Οι ελλειπτικοί γαλαξίες πιστεύεται ότι αποτελούν περίπου το 10–15% των γαλαξιών του τοπικού Σύμπαντος αλλά δεν είναι ο κυρίαρχος τύπος γαλαξία στο σύμπαν συνολικά.  Είναι συνήθως κοντά στο κέντρο των σμήνων γαλαξιών και είναι λιγότερο κοινοί στο πρώιμο Σύμπαν.

## Παραπομπές


## Εξωτερικές πηγές
* πληροφορίες από Έλληνες αστρονόμους
* εικόνες & πληροφορίες για τέτοιους γαλαξίες 

*
Αρχιτεκτονική Χάρβαρντ

300px|μικρογραφία|δεξιά|Παράδειγμα Αρχιτεκτονικής Χάρβαρντ
Η **Αρχιτεκτονική Χάρβαρντ** (*Harvard Architecture*) είναι μια αρχιτεκτονική υπολογιστών πολύ δημοφιλής στους μικροελεγκτές. Ο χώρος διευθύνσεων προγράμματος είναι ανεξάρτητος από εκείνον των δεδομένων. Το μήκος των λέξεων στο χώρο του προγράμματος μπορεί να είναι διαφορετικό από το μήκος των λέξεων στο χώρο των δεδομένων. Οι εντολές (εκτός από εκείνες του άλματος) στα προγράμματα μπορούν να έχουν σαν ορίσματα διευθύνσεις του χώρου των δεδομένων.

## Βιβλιογραφία
* Μικροεπεξεργαστές και σχεδιασμός Μικροϋπολογιστικών Συστημάτων, Γ.Φ. Αλεξίου, Δρ. Ν.Χ. Πετρέλλης, Εκδόσεις Γκιούρδα, Αθήνα 2009, σελ.17-18



Κατηγορία:Αρχιτεκτονική υπολογιστών
Αμερικανική Σχολή Κλασικών Σπουδών στην Αθήνα

[thumb|right|250 px|Η [Αρχαία Αγορά της Αθήνας ένας από τους δύο σημαντικότερους τόπους ανασκαφών της Αμερικανικής Σχολής Κλασικών Σπουδών στην Αθήνα]]
Η **Αμερικανική Σχολή Κλασικών Σπουδών στην Αθήνα** (αγγλικά: The American School of Classical Studies at Athens) είναι ένα από τα 17 ξένα ινστιτούτα που λειτουργούν στην Ελλάδα. Ιδρύθηκε το 1881 και σκοπό του έχει τη συστηματική μελέτη του ελληνικού πολιτισμού από την αρχαιότητα έως σήμερα.

Η Αμερικανική Σχολή είναι ένας ερευνητικός και εκπαιδευτικός φορέας. Κατά τη διάρκεια ετήσιων και θερινών προγραμμάτων φέρνει προπτυχιακούς, μεταπτυχιακούς σπουδαστές και δασκάλους σε ανασκαφές αρχαιολογικών χώρων από μεγάλο αριθμό πανεπιστημίων και κολεγίων της Βόρειας Αμερικής.

Έχει δύο βιβλιοθήκες, τη Βιβλιοθήκη Blegen, η οποία έχει βιβλία για κλασικές σπουδές και τη Γεννάδειο Βιβλιοθήκη (ιδρύθηκε το 1926) και ένα εργαστήριο, το Εργαστήριο Wiener (ιδρύθηκε το 1992) για την ανάλυση ανθρώπινων και ζωικών σκελετικών καταλοίπων, τη μελέτη παλαιοπεριβάλλοντος και τη γεωαρχαιολογία.

Από την Αμερικανική Σχολή γίνονται ανασκαφές στην Αρχαία Κόρινθο από το 1896 και στην Αρχαία Αγορά της Αθήνας από το 1931, καθώς επίσης και σε άλλες τοποθεσίες σε συνεργασία με το Υπουργείο Πολιτισμού.

## Κατά την περίοδο της κατοχής
Μετά από την κατάληψη της Ελλάδας από τα ναζιστικά στρατεύματα, το 1941, διευθυντής της ανέλαβε ο Αμερικανός αρχιτέκτονας G. Ph. Stevens, ο οποίος κατέβαλε μεγάλες προσπάθειες για τη διάσωση των εκθεμάτων της. Τα κτίρια της Σχολής αρχικά παραχωρήθηκαν στην πρεσβεία της (ουδέτερης) Ελβετίας, κατόπιν δε στον Ερυθρό Σταυρό της επίσης ουδέτερης Σουηδίας, για να μετατραπούν σε νοσοκομείο. Σε αυτό, ο Stevens εκτελούσε χρέη ακόμη και νοσοκόμου, με σκοπό να εποπτεύει καλύτερα τους χώρους του ιδρύματος. Έργα του, εκείνο το διάστημα, είναι η δημιουργία των ομοιωμάτων της Ακρόπολης αλλά και της Αρχαίας Αγοράς με τη συνδρομή των καλλιτεχνών Θεοχάρη και Μαμέλη. Η Σχολή υπάγονταν στην Γερμανική Υπηρεσία "Γραφείο Προστασίας Έργων Τέχνης" (Referat Kunstschutz) υπό την διεύθυνση του καθηγητή κλασικής αρχαιολογίας Wilhelm Kraiker (1899 - 1987), ο οποίος, συχνά, παράβλεπε διάφορες ατασθαλίες των υφισταμένων του.

Εκδίδει δυο περιοδικά: το επιστημονικό περιοδικό *Hesperia* (τέσσερις φορές το χρόνο από το 1932) και το περιοδικό *άkoue* (δύο φορές το χρόνο για διανομή στους αποφοίτους και φίλους της Σχολής).

## Αναφορές


Κατηγορία:Ξένα αρχαιολογικά ινστιτούτα στην Ελλάδα
Κατηγορία:Ελληνοαμερικανικές σχέσεις
Ρευματονήσι Αντιπάρου

Το **Ρευματονήσι** είναι καταπράσινη ιδιωτική νησίδα βορειοανατολικά της Αντιπάρου ιδιοκτησίας της οικογενείας Γουλανδρή. Στη μικρή νησίδα υπάρχουν εγκαταστάσεις διαμονής και παραθερισμού. Εφοπλιστές, επιχειρηματίες, άνθρωποι των τεχνών και των γραμμάτων, πολιτικοί μεταξύ των οποίων ο Κωνσταντίνος Καραμανλής και ηθοποιοί όπως ο Σον Κόνερι ήταν ανάμεσα στους εκατοντάδες επισκέπτες της εφοπλιστικής οικογένειας.

Μετά το θάνατο του Γουλανδρή, η ιδιοκτησία του νησιού είχε περάσει στη Ντόλυ Γουλανδρή, στην οποία παρέμεινε μέχρι και το θάνατό της.

Κατηγορία:Βραχονησίδες της Αντιπάρου
Κατηγορία:Ιδιωτικά νησιά Ελλάδας
Βόρειος Ευβοϊκός κόλπος

Ο **Βόρειος Ευβοϊκός** κόλπος είναι ένας από τους δύο μεγάλους κόλπους που σχηματίζονται ανάμεσα στην Εύβοια και την Στερεά Ελλάδα. Ο κόλπος καταλήγει στο στενό του Ευρίπου στην περιοχή της Χαλκίδας, όπου ενώνονται τα νερά του με τα νερά του Νότιου Ευβοϊκού. Ο Βόρειος Ευβοϊκός δεν έχει πολλά νησιά στο εσωτερικό του. Στην είσοδό του βρίσκεται η συστάδα Λιχάδες ενώ στην δυτική του ακτή κοντά στην Αταλάντη υπάρχουν οι νησίδες Γάιδαρος και Αταλαντονήσι.

## Εξωτερικοί σύνδεσμοι
* 

Κατηγορία:Κόλποι της Βοιωτίας
Κατηγορία:Κόλποι της Εύβοιας
Κατηγορία:Κόλποι της Φθιώτιδας
Κατηγορία:Κόλποι της Στερεάς Ελλάδας
Κατηγορία:Κόλποι της Ελλάδας
Νότιος Ευβοϊκός κόλπος

thumb|250px|Δορυφορική εικόνα του κόλπου
Ο **Νότιος Ευβοϊκός** κόλπος είναι ένας από τους δύο μεγάλους κόλπους που σχηματίζονται ανάμεσα στην Εύβοια και την Στερεά Ελλάδα. Ο κόλπος καταλήγει στο στενό του Ευρίπου στην περιοχή της Χαλκίδας, όπου ενώνονται τα νερά του με τα νερά του Βόρειου Ευβοϊκού. Ο Νότιος Ευβοϊκός έχει αρκετές νησίδες στο εσωτερικό του. Στην είσοδό του βρίσκεται η συστάδα Πεταλιοί και βορειότερα η συστάδα Στυρονήσια και η νησίδα Καβαλλιανή.

Η είσοδο του κόλπου στο Αιγαίο ορίζεται από τα ακρωτήρια Σούνιο, στην Αττική, και Μανδήλι, στην Εύβοια. Ο κόλπος χωρίζεται σε τρία τμήματα. Το πρώτο τμήμα είναι από την είσοδο του κόλπου μέχρι το στενό ανάμεσα στην Αγία Μαρίνα Αττικής και τη νησίδα Καβαλλιανή. Από κάποιες πηγές αυτός ο κόλπος θεωρείται ξεχωριστός και αναφέρεται ως κόλπος των Πεταλιών. Ο κόλπος μέχρι αυτό το σημείο έχει νοτιοανατολική-βορειοδυτική κατεύθυνση. Το επόμενο τμήμα του κόλπου, μέχρι το στενό ανάμεσα στην Αυλίδα στην Βοιωτία και το Μπούρτζι στην Εύβοια, αναπτύσσεται σε άξονα ανατολής-δύσης. Το τρίτο κομμάτι φτάνει μέχρι το νότιο λιμένα της Χαλκίδας, όπου καταλήγει στο στενό του Ευρίπου.

Ο κόλπος είναι ρηχός, με βάθος μικρότερο από 250 μέτρα, ενώ στο μεσαίο τμήμα το βάθος δεν ξεπερνά τα 70 μέτρα. Στο βόρειο τμήμα του κόλπου, παράλληλα με τις ακτές της Αττικής, βρίσκεται ρήγμα το οποίο ανήκει στην ίδια ζώνη ρηγμάτων με το ρήγμα του Ωρωπού. Υπάρχουν και άλλα ρήγματα στην περιοχή, όμως η κάθετη μετατόπισή τους είναι κάτω από 100 μέτρα.

## Πόλεις και κωμόπολεις
Από το Νότιο Ευβοϊκό βρέχεται πλήθος οικισμών της Ανατολικής και Βορειοανατολικής Αττικής, μεταξύ των οποίων οι:
* Αγία Μαρίνα Γραμματικού Αττικής
* Άγιοι Απόστολοι Αττικής
* Άγιος Ανδρέας Γραμματικού Αττικής
* Άγιος Κωνσταντίνος Ωρωπού
* Άγιος Παντελεήμων
* Αρτέμιδα (ή Λούτσα)
* Αυλώνα Αττικής
* Βαρνάβας
* Βλαστός Αττικής
* Βραυρώνα
* Γραμματικό Αττικής
* Ζούμπερι
* Κακή Θάλασσα Αττικής
* Κάτω Σούλι Αττικής
* Κόκκινο Λιμανάκι
* Μαλακάσα
* Μαραθώνας
* Μαρκόπουλο Ωρωπού
* Μάτι
* Μαυροσουβάλα
* Μήλεσι
* Νέα Μάκρη
* Νέα Παλάτια
* Νέος Βουτζάς
* Πόρτο Ράφτη
* Ραφήνα (κύριο λιμάνι της περιοχής)
* Σκάλα Ωρωπού
* Συκάμινο
* Σχοινιάς
* Χαλκούτσι
* Ωρωπός
Ακόμη, δεν είναι λίγοι οι οικισμοί που βρέχονται από το Νότιο Ευβοϊκό στην Κεντρική και Νοτιοδυτική Εύβοια, όπως:
* Βαθύ (Αυλίδα) - στις ακτές της Βοιωτίας
* Νέα Λάμψακος
* Λευκαντί
* Ερέτρια
* Αμάρυνθος
* Αλιβέρι
* Νέα Στύρα
* Μαρμάρι

Τέλος, σε ό,τι αφορά το Νομό Βοιωτίας, το Δήλεσι είναι η μοναδική κωμόπολη που πρόσκειται στο Νότιο Ευβοϊκό κόλπο.

## Παραπομπές


Κατηγορία:Κόλποι της Βοιωτίας
Κατηγορία:Κόλποι της Εύβοιας
Κατηγορία:Κόλποι της Αττικής
Κατηγορία:Κόλποι της Στερεάς Ελλάδας
Κατηγορία:Κόλποι της Ελλάδας
JDownloader

Το jDownloader είναι ένα ανοικτού κώδικα πρόγραμμα λήψης αρχείων, προγραμματισμένο σε Java, το οποίο επιτρέπει στους χρήστες να κατεβάζουν αρχεία και να κόβουν αρχεία από ιστότοπους εύκολης αποθήκευσης αρχείων, όπως το Rapidshare και το Megaupload αυτόματα. Οι χρήστες μπορούν να κανονίζουν τα αρχεία, που θέλουν να κατεβάσει το πρόγραμμα και μπορούν να τα κάνουν παύση ή να σταματήσουν την λήψη τους. Τα συμπιεσμένα αρχεία RAR, μετά το κατέβασμα, αποσυμπιέζονται αυτόματα από το ίδιο το πρόγραμμα.

Οι προγραμματιστές του δήλωσαν ότι η άδεια χρήσης του προγράμματος μπορεί να αλλάξει έτσι ώστε να μπορεί να περιλαμβάνει κομμάτια κλειστού κώδικα κυρίως για λόγους ασφαλείας, αλλά 
θα παραμείνει ως προς τα υπόλοιπα σημεία του πρόγραμμα ανοικτού κώδικα.

## Παροχές
Το jDownloader υποστηρίζει τη "αναμονή χρόνου" του Rapidshare και τη αναγνώριση *[[CAPTCHA|captcha]]*, εμπεριέχοντας μαζεμένες λήψεις χωρίς οι χρήστες να κάνουν τίποτα. Οι Premium χρήστες των ιστότοπων εύκολης αποθήκευσης αρχείων έχουν την ευκαιρία να κατεβάζουν πολλαπλά αρχεία με μέγιστη ταχύτητα. Επίσης, υποστηρίζει το Metalink, ένα φορμά που εμπεριέχει πολλούς συνδέσμους. Οι ενημερώσεις στο πρόγραμμα γίνονται συχνά, αλλά αυτόματα το jDownloader ενημερώνεται από μόνος του. Υποστηρίζει σχεδόν όλες τις σημαντικές γλώσσες του κόσμου. Η ελληνική γλώσσα προστέθηκε στην έκδοση 0.7.504.

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Ελεύθερο λογισμικό
Εκείνο το καλοκαίρι

To ***Εκείνο το καλοκαίρι*** είναι τίτλος μιας βραβευμένης ελληνικής ρομαντικής δραματικής ταινίας του 1971, σε σκηνοθεσία Βασίλη Γεωργιάδη, σενάριο Πάνου Κοντέλλη, παραγωγή Κλέαρχου Κονιτσιώτη και με πρωταγωνιστές την Έλενα Ναθαναήλ, τον Λάκη Κομνηνό, τον Ανδρέα Φιλιππίδη, τη Ρούλα Χριστοπούλου και τον Βασίλη Ανδρεόπουλο.

## Πλοκή

Ένα ζευγάρι βρίσκεται σε διάσταση επί δύο χρόνια και στα πρόθυρα να πάρει διαζύγιο. Ο Πέτρος επιστρέφει στην Αθήνα από το Λονδίνο μετά από πρόσκληση της συζύγου του, Έλενας, και η συνάντησή τους στο εξοχικό της οικογένειας κοντά στη θάλασσα θερμαίνει και πάλι τον παλιό έρωτα τους.

Ο Πέτρος είναι έτοιμος να ξεκινήσει μια νέα ζωή μαζί της, αλλά η ίδια είναι καταδικασμένη να πεθάνει από καρκίνο. Αυτό το καλοκαίρι θα είναι το τελευταίο και για τους δύο και το μόνο που έχει απομείνει στον Πέτρο είναι να σταθεί στο πλευρό του παιδιού τους, της μικρής Τζένης. Μετά την αρχική αμηχανία, το κοριτσάκι και πατέρας του αρχίζουν σιγά σιγά να χτίζουν μια σχέση εμπιστοσύνης, αφού πρέπει να ζήσουν μαζί με την προϋπόθεση να αγαπιούνται για μια ζωή. Ο θάνατος βρίσκει τελικά την Έλενα σε μια μοιραία καταδυτική εξόρμηση όπου πήγε μαζί με τον Πέτρο. Ο Πέτρος και η Τζένη μένουν μόνοι τους στη ζωή.

## Διανομή ρόλων
* Έλενα Ναθαναήλ ως Έλενα**'
* [[Λάκης Κομνηνός]] ως Πέτρος**'
* Ρούλα Χριστοπούλου ως Τζένη**
* Ανδρέας Φιλιππίδης ως γιατρός
* Βασίλης Ανδρεόπουλος ως πατέρας Έλενας

## Παραγωγή
### Επιλογή ηθοποιών
Αρχικά, οι πρωταγωνιστικοί ρόλοι επρόκειτο να δοθούν στην Έλλη Λαμπέτη και τον Αλέκο Αλεξανδράκη, κάτι που δεν πραγματοποιήθηκε λόγω φόρτου εργασίας των δύο ηθοποιών. Παρά τη "χημεία" που έδενε στη μεγάλη οθόνη τους δύο συμπρωταγωνιστές, Έλενα Ναθαναήλ και Λάκη Κομνηνό, πέρασαν όλα τα γυρίσματα μέσα σε μια ατμόσφαιρα αντιπαλότητας.
### Μουσική
Στο σάουντρακ της ταινίας τραγουδούν η Αφροδίτη Μάνου, ο Γιάννης Φέρτης και ο Αλέξης Αλεξόπουλος. Το τραγούδι "Σαν με κοιτάς" είναι το πιο χαρακτηριστικό τραγούδι της ταινίας το οποίο εξακολουθεί να ακούγεται μέχρι σήμερα και έχει ηχογραφηθεί και σε επανεκτέλεση.

## Υποδοχή
### Box office
Η ταινία κυκλοφόρησε στις αίθουσες τη σεζόν 1971-1972 κόβοντας 158.315 εισιτήρια και κατατάχθηκε στην 32η θέση ανάμεσα σε 90 ταινίες της ίδιας σεζόν.

### Κριτικές
Ο κριτικός κινηματογράφου Παναγιώτης Τιμογιαννάκης έδωσε μια θετική κριτική που δημοσιεύθηκε στις 15 Ιανουαρίου 2023 αναφέροντας πως: 

### Βραβεία & Υποψηφιότητες
Το 1971, στο 12ο Φεστιβάλ Κινηματογράφου Θεσσαλονίκης, η ταινία διακρίθηκε με δύο βραβεία για την μουσική του Γιάννη Σπανού και για τη διεύθυνση φωτογραφίας.

## Δείτε επίσης

* Το καλοκαίρι στην τέχνη και τη λαϊκή κουλτούρα

## Παραπομπές

## Εξωτερικοί σύνδεσμοι
* 
* 
* 

Κατηγορία:Ταινίες του 1971
Εκεινο το καλοκαιρι
Κατηγορία:Ταινίες σε σκηνοθεσία Βασίλη Γεωργιάδη
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές αισθηματικές δραματικές ταινίες
Κατηγορία:Ταινίες σε παραγωγή Κλέαρχου Κονιτσιώτη
Κατηγορία:Ταινίες με μουσική σύνθεση Γιάννη Σπανού
Megaupload

Η **Megaupload** ήταν διαδικτυακή εταιρία που δημιουργήθηκε το 2005 με σκοπό την μεταφόρτωση, την αποθήκευση και την ανάκτηση αρχείων, ενώ παράλληλα προσέφερε και υπηρεσίες φιλοξενίας ιστοτόπων. Οι βασικές της υπηρεσίες επιτρέπονται σε όλους τους χρήστες ανεξαιρέτως, οι οποίοι έχουν την δυνατότητα μεταφόρτωσης έως και 2048&nbsp;MB πληροφορίας  και ανάκτησης. Οι ανώνυμοι χρήστες είχαν την δυνατότητα να ανακτήσουν αρχεία μεγέθους έως και 1 GB. Οι εγγεγραμμένοι ελεύθεροι χρήστες με την σειρά τους είχαν την δυνατότητα να εκμεταλλευτούν αποθηκευτικό χώρο έως 200 GB. Οι συνδρομητές στην συνέχεια αποκτούν ειδικό (premium) λογαριασμό με μια σειρά πλεονεκτημάτων σε ταχύτητες ανάκτησης και μεταφόρτωσης ή ταυτόχρονης ανάκτησης αρχείων, όπως επίσης και σε ζητήματα αναμονής πριν από την έναρξη των υπηρεσιών. Το 1/4 περίπου των χρηστών της συγκεκριμένης εταιρίας προερχόταν από τις ΗΠΑ και την Ιαπωνία
Ο ιστότοπος έκλεισε με εντολή του υπουργείου Δικαιοσύνης των ΗΠΑ, στις 19 Ιανουαρίου 2012, κατά τη διάρκεια έρευνας για καταγγελίες παραβίασης πνευματικών δικαιωμάτων. 

## Παραπομπές


## Εξωτερικοί σύνδεσμοι

* Megaupload
* Megavideo

Κατηγορία:Ιστοσελίδες διαμοιρασμού εικόνων
Κατηγορία:Κοινότητες διαμοιρασμού αρχείων
RAR

Στην επιστήμη της πληροφορικής με την επέκταση **RAR** ορίζεται ένα μορφότυπο αρχειοθέτησης αρχείων που υποστηρίζει συμπίεση δεδομένων, ανίχνευση και διόρθωση σφαλμάτων και ανασυνδυασμού του αρχείου. Αναπτύχθηκε από τον Ρώσο μηχανικό λογισμικού Γιουτζίν Ρόσαλ, (εξ ου και το όνομα ΡΑΡ RAR: **R**oshal **AR**chive) και επί του παρόντος φέρει άδεια *win.rar GmbH*.

Η επέκταση που χρησιμοποιείται για τα αρχεία RAR είναι .rar για το σύνολο των δεδομένων .rev για την ανάκτηση του συνόλου δεδομένων. Σε προγενέστερες εκδόσεις, αν κάποιο RAR-αρχείο ήταν διασπασμένο σε μικρότερα αρχεία, τότε τα μικρότερα αρχεία χρησιμοποιούσαν τις επεκτάσεις .rar, .r00, .r01, .r02 κ.λπ. 

## Αναφορές, Σημειώσεις


## Εξωτερικοί σύνδεσμοι
* Official RAR site

Κατηγορία:Φορμά αρχείων
Ντονμέ

Ως **Ντονμέ** (Dönme), επίσης Ντονμέχ ή αλλιώς **Σαββατιανοί**, ονομάζονταν κυρίως οι εξισλαμισμένοι Εβραίοι της Οθωμανικής Αυτοκρατορίας. Κατά τον 17ο αιώνα αναπτύχθηκε μεσσιανικό κίνημα στις εβραϊκές κοινότητες της Οθωμανικής Αυτοκρατορίας, που οδήγησε σε ακραίες μαζικές εκδηλώσεις. Ο Σαμπατάι Ζεβί, αν και υποσχέθηκε να εκπληρώσει τις μεσσιανικές προσδοκίες των Εβραίων της εποχής του, εντέλει υπό την απειλή του θανάτου ασπάστηκε το Ισλάμ. Παρόλο που οι οπαδοί του, αλλά και καθοδηγητές αυτού του μεσσιανικού κινήματος υπέστησαν σοκ με τη μεταστροφή, συνέχισαν να πιστεύουν στη Δευτέρα Παρουσία σε όλη τη διάρκεια του 18ου και του 19ου αιώνα, φέρνοντας το κίνημα ως τις παρυφές του 20ου αιώνα. Το 1924 αναγκάστηκαν, ως ανταλλάξιμοι, να μεταναστεύσουν στην Κωνσταντινούπολη. Διατήρησαν πολλά ιουδαϊκά έθιμα και ακολούθησαν έναν ιδιαίτερο δρόμο στους κόλπους του Ισλάμ, μη γενόμενοι αποδεκτοί από τον ορθόδοξο μουσουλμανικό κόσμο ως αυθεντικοί μουσουλμάνοι. Διατήρησαν σχέσεις με πολλές εβραϊκές κοινότητες της Ευρώπης και συμμετείχαν ενεργά στο κίνημα των Νεοτούρκων.

Στη Θεσσαλονίκη σώζεται σήμερα το Τζαμί των Ντονμέ, γνωστό ως Γενί Τζαμί, που κατασκευάστηκε το 1902 από τον Ιταλό αρχιτέκτονα Βιταλιάνο Ποζέλι, καθώς και οι βίλες των Αχμέτ και Μεχμέτ Καπαντζή, πλουσίων εμπόρων οι οποίοι ανήκαν στην κάστα. Στη βίλα Καπαντζή (Λεωφ. Βασιλίσσης Όλγας 108) στεγάζεται σήμερα το Πολιτιστικό Κέντρο του Μορφωτικού Ιδρύματος Εθνικής Τραπέζης. 

Στη σύγχρονη τουρκική γλώσσα, ο όρος ντονμέ είναι ταυτόσημος του εξισλαμισθέντος.

## Δείτε επίσης
*Ιστορία των Εβραίων στην Ελλάδα
*Ρωμανιώτες

## Παραπομπές


## Εξωτερικοί σύνδεσμοι
* The Dönmes: Crypto-Jews under Turkish Rule by Jacob M. Landau *Jewish Political Studies Review 19:1-2*, Jerusalem Center for Public Affairs.

Κατηγορία:Κρυπτοϊουδαϊσμός
Κατηγορία:Ιστορία των Εβραίων στη Θεσσαλονίκη
Κατηγορία:Τουρκικές λέξεις και φράσεις
Καλλιρρόη (δορυφόρος)

Η **Καλλιρρόη** () ή **Δίας XVII** είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Αστεροσκοπείου Κιτ Πηκ από φωτογραφίες του Σπέισγουοτς, οι οποίες καλύπτουν την περίοδο από 6 Οκτωβρίου έως 4 Νοεμβρίου 1999  και αρχικώς καταχωρήθηκε σαν αστεροειδής με το όνομα **1999 UX<sub>18</sub>**. Στις 18 Ιουλίου 2000 ο Tim Spahr ανακάλυψε ότι περιφέρεται γύρω από τον Δία και έτσι πήρε την αρχική προσωρινή ονομασία **S/1999 J 1** .

Πήρε το όνομά του τον Οκτώβριο του 2002 από την Καλλιρρόη , η οποία ήταν κόρη του Αχελώου και ερωμένη του Δία.

Έχει διάμετρο περίπου 8,6 χλμ. και περιφέρεται γύρω από τον Δία σε μέση απόσταση 24.100.000 χλμ. σε 758,77 ημέρες, σχηματίζοντας κλίση 141° με την εκλειπτική (140° προς τον Ισημερινό του Δία), σε ανάδρομη φορά και με εκκεντρότητα τροχιάς 0,2829.

Η Καλλιρρόη ανήκει στην τροχιακή «Ομάδα της Πασιφάης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 22,8 και 24,1 εκατομμυρίων χιλιομέτρων και κλίσεις τροχιάς από 144,5° έως 158,3°.

## Παραπομπές


## Εξωτερικοί σύνδεσμοι
* Καλλιρρόη από την Εξερεύνηση του Ηλιακού Συστήματος της NASA 
* Οι δορυφόροι του Δία από τον Σκοτ Σέπαρντ 
* Ανακαλύφθηκε ο 17ος δορυφόρος του Δία  
* Spacewatch discovery picture 
* Σελίδες του David Jewitt 

Καλλιρρ
Γιώργος Γεωργιάδης

Το ονοματεπώνυμο **Γιώργος Γεωργιάδης** ή **Γεώργιος Γεωργιάδης** μπορεί να αναφέρεται στα εξής πρόσωπα:

* Γεώργιος Β. Γεωργιάδης (1906 – 1984), πολιτικός, βουλευτής με την ΕΠΕΚ
* Γεώργιος Κ. Γεωργιάδης (1894-1970), δικηγόρος και νομάρχης
* Γιώργος Χ. Γεωργιάδης (του Χαραλάμπους, 1972 – ), προπονητής & παλαίμαχος παίκτης ποδοσφαίρου, διεθνής με Παναθηναϊκό, ΠΑΟΚ και Ολυμπιακό Π.
* Γιώργος Σ. Γεωργιάδης (του Σάββα, 1971 – ), παλαίμαχος ποδοσφαιριστής, διεθνής με τον Παναθηναϊκό
* Γιώργος Κ. Γεωργιάδης (του Κωνσταντίνου, 1987 – ), ενεργός ποδοσφαιριστής, διεθνής με Πανσερραϊκό και ΠΑΟΚ.
* Γεώργιος Γεωργιάδης (συνθέτης) (1912 – 1986), Έλληνας πιανίστας και συνθέτης,
Γοδεφρείδος Β΄ του Ανζού

Ο **Γοδεφρείδος Β΄ του Ανζού** ή **Γοδεφρείδος Μαρτέλος** (*Geoffroy II d'Anjou*, 14 Οκτωβρίου 1006 - 14 Νοεμβρίου 1060) κόμης του Ανζού (1040 - 1060) ήταν γιος και διάδοχος του Φούλκωνος του μελανού. Ο Γοδεφρείδος Β΄ ήταν ο τελευταίος κόμης του Ανζού από τον Οίκο του Ινζελζέ, αναφέρεται ως πολεμοχαρής και ύπουλος και ενοχλούσε αφόρητα με επιδρομές τους γείτονές του.

## Πόλεμοι με τους γείτονες

Σε συνεργασία με τον Ερρίκο Α΄ της Γαλλίας πολιόρκησε την Τουρ (1042 - 1043), μετά την μάχη του Νουί στις 21 Αυγούστου 1044 αιχμαλώτισε τον Θεοβάλδο Α΄ κόμη του Μπλουά και κυρίευσε το Τουραίν. Το γεγονός αυτό ψύχρανε τις σχέσεις του με τον Ερρίκο Α΄, αλλά συμφιλιώθηκαν (1052) για να υπερασπιστούν τον νεαρό δούκα της Νορμανδίας Γουλιέλμο στο κίνημα που έκανε εναντίον του ο Γουλιέλμος του Ταλού. Αργότερα φοβήθηκαν την αυξημένη δύναμη του δούκα Γουλιέλμου, πραγματοποιώντας συνδυασμένες επιθέσεις μαζί με τον βασιλιά Ερρίκο στην Νορμανδία, αλλά αποκρούστηκαν (1054, 1057) 
Το 1038, ενώ ζούσε ο πατέρας του, ξυλοκοπήθηκε από τον επίσκοπο του Λεμάν, με στόχο την εκδίκηση. Τον αιχμαλώτισε (1048), αλλά αφορίστηκε από τον πάπα Λέοντα Θ΄.

## Διαδοχή
Νυμφεύτηκε την Αγνή της Βουργουνδίας (1032), με την οποία χώρισε, χωρίς να αφήσει απογόνους (1050).
Τον διαδέχθηκε ο ανιψιός του Γοδεφρείδος Γ΄ του Ανζού, μεγαλύτερος γιος της αδελφής του Ερμενγάρδης του Ανζού και του συζύγου της Γοδεφρείδου του Γκατινέ.

## Παραπομπές


## Πηγές
* Duby, Georges (1983). The Knight, the Lady, and the Priest: the making of modern marriage in medieval France.
* Jumièges, William of; Vitalis, Orderic; Torigni, Robert of (1995). The Gesta Normannorum Ducum (or GND) of William of Jumièges, Orderic Vitalis, and Robert of Torigni, edited and translated by Elisabeth M. C. Van Houts. Oxford: Clarendon Press.
* Douglas, David C. (1964). William the Conqueror. Berkeley and Los Angeles: University of California Press.

Κατηγορία:Κόμητες του Ανζού
Κατηγορία:Οίκος του Ινζελζέ
Ακραία (μυθολογία)

Κατά την Ελληνική Μυθολογία η **Ακραία** ήταν κόρη του ποταμού Αστερίωνα και αδελφή της Εύβοιας και της Προσύμνης. Και οι τρεις αυτές νύμφες ήταν τροφοί της θεάς Ήρας.

Εξ αυτών ονομάσθηκαν Εύβοια και Ακραία τα δύο όρη παρά τις Μυκήνες και "Πρόσυμνα" η πέριξ του ιερού της Ήρας χώρος των Μυκηνών. 
Το όρος Ακραία ονομάζεται σήμερα Άϊ Λιάς (Προφήτης Ηλίας) ή κοινώς (επιτόπια) "Μπερμπακιώτικος".

Κατηγορία:Πρόσωπα της ελληνικής μυθολογίας
Κατηγορία:Νύμφες
Κατηγορία:Μυκήνες